ملګري ملتونه له افغان زلزله ځپلو سره ۱۰ میلیون ډالر مرسته کوي
د افغانستان په جنوب ختیځ کې د مرګونې زلزلې له زیانمنو شوو خلکو سره د مرستو په دوام ملګري ملتونه وايي، له افغان زلزله ځپلو سره د بېړنو بشري مرستو لپاره ۱۰ میلیون ډالره مرسته کوي.
د بشري مرستو د همغږۍ په چارو کې د ملګرو ملتونو د سرمنشي مرستیال مارتین ګریفیتس پرون شنبه جون ۲۵ (چنګاښ څلورمه) پر خپل ټویټر پاڼه لیکلي چې دغه ۱۰ میلیون ډالر نغدي بشري مرسته به د ملګرو ملتونو د بېړني صندوقله لارې په افغانستان کې د وروستۍ زلزلې ځپلو لپاره ولګول شي ښاغلي ګریفیتس زیاته کړې چې په افغانستان کې د وروستۍ زلزلې له امله زیات کسان مړه او ټپيان شوي او زیات شمېر کې کورونه هم نړېدلي دي بلخوا د برتانیې د بهرنیو چارو وزیرې لیز تراس هم له افغان زلزله ځپلو سره د ۲.۵ میلیون پونډه مرستې اعلان کړی دی تر دې مخکې اروپايي ټولنې هم د افغانستان په خوست او پکتیکا ولایتونو کې له زلزله ځپلو سره د یو میلیون یورو مرستې اعلان کړی و دا په داسې حال کې ده چې په افغانستان کې د زلزله ځپلو سره په کور دننه او بهر د مرستې ټولولو کمپاینونه او هڅې زیاتې شوي دي د طالبانو د حکومت د معلوماتو په اساس تر دا مهاله د ایران، قطر، متحده عربي اماراتو، پاکستان، ازبکستان او ترکمنستان هیوادونو خوراکي او غیر خوراکي مرستې افغانستان ته رسېدلي دي د دې تر څنګ چین هم ویلي چې له افغانستان سره د ۷.۵ ملیون ډالرو په ارزښت بشري مرستې کوي. د دې هیواد د بهرنیو چارو د وزارت ویاند وانګ وین بن ویلي چې دا مرستې به د را روانې دوشنبې په ورځ په دربست شویو الوتکو کې افغانستان ته واستول شي په دغه مرستو کې کمپلې، خېمې، د کور او پخلنځي اړین سامان الات، توشکي او خوراکي مواد شامل دي د خوړو نړیوال سازمان ، د ملګرو ملتونو د ماشومانو د ملاتړ صندوقاو د مهاجرت نړیوال سازمانهم په خوست او پکتیکا ولایتونو کې زلزله ځپلو ته مرستې رسولي دي د ملګرو متلونو د وروستي راپور په اساس په افغانستان کې د تیرې چهارشنبې شپې زلزلې له آمله تر دا مهاله ۱۰۳۲ کسان مړه شوي او ۱۶۴۳ نور ټپیان شوي دي